Taman Nasional Gunung Palung

Taman Nasional Gunung Palung (TNGP) (aksara Bali: ᬢᬫᬦ᭄ᬦᬲ᭄ᬬᭀᬦᬮ᭄ᬕᬸᬦᬸᬂ​ᬧᬮᬸᬂ) inggih punika taman nasional sané magenah ring Kabupatén Kayong Utara miwah Kabupatén Ketapang, Kalimantan Barat.

Babad 
Alas ring sajeroning Gunung Palung kadiriang duk warsa 1937 sakadi hutan cagar alam sané jimbarnyané sawatara 300 km². Ring warsa 1981 jimbarnyané ngalingahang dados 900 km2  Lan satusné katingkatang dados Suaka marga Satwa. Ring 24 Maret 1990 Taman Nasional Gunung Palung kadiriang madasar Keputusan Menteri Kehutanan Nomor 448/Menhut-VI/1990.

Géograpi 
Taman Nasional Gunung Palung madué sakancan soroh habitat, minakadi Hujan Sub Alpine, Hutan Hujan Pegunungan (400 – 800 mdpl), Hutan Hujan Tropika Dataran Rendah,  Hutan Tanah Aluvial, Hutan Gambut, Hutan Rawa miwah Hutan Bakau. Taman puniki taler madué entik-entikan, punyan-punyanan, miwah beburon. Baburon sané pinih kasub sané idup ring taman nasional puniki inggih punika Orang Utan, wénten  2.500 ukud orang utan sané idup miriki utawi 4% populasi ring gumine. lianan saking orang utan beburon sané katemuin meriki minakadi soroh primata sekadi  Bojog (Macaca fasicularis), Owa/ Kelampiau (Hylobathes agilis), miwah  Kelasi (Presbytis rubicunda rubida). Soroh mamalia lianan minakadi Beruang Madu, Rusa, Celeng, Landak, Linsang miwah Semal Kenari (Reithrosciurus macrotis).

Stasiun penelitian (Cabang Panti) kadiriang olih Dr. Mark Leighton ring kauh gunung palung ring warsa 1985 kagelahang miwah kaopresaiang olih pangurus Taman Nasional.

Pustaka

Pranala jaba 
  Yayasan Palung: Local conservation organization
  Mount Palung Orangutan Project 

Gunung Palung
Gunung Palung